Кинотеатр
Кинотеатр — фильм көрсөтүү үчүн атайын курулган коомдук имарат (же имараттын бир бөлүгү). Ал көрүүчүлөр үчүн экрандуу зал, фойе, касса, вестибюль, кино көрсөтүүчү аппарат орнотулган бөлмө ж. б. жайлардан турат. Кинотеатр алгач 1895-жылы пайда болгон. Күндүзгү, панорамалуу, кең экрандуу, стерео-, өлчөмдүү (3 D), үстү ачык жайкы ж. б. кинотеатрлар бар. Бишкекте «Ала-Тоо», «Россия», «Манас», «Октябрь» ж. б. кинотетрлар иштейт.

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

Кинематограф
Архитектура